ג'וס וורלד

ג'ראד אנטוני היגינס (באנגלית: Jarad Anthony Higgins; 2 בדצמבר 1998 – 8 בדצמבר 2019), ידוע בשם הבמה מיץ עולם (Juice WRLD), היה ראפר, זמר ופזמונאי אמריקאי משיקגו, אלינוי. השיר המפורסם שלו "Lucid Dreams", צבר בספוטיפיי למעלה מ-2 מיליארד השמעות<ref name=":1"></ref>. בעקבות הלהיטים "All Girls Are the Same" ו-"Lucid Dreams", חתם היגינס על חוזה הקלטות יחד עם הלייבל Grade A ועם חברת התקליטים אינטרסקופ רקורדס.

השירים "All Girls Are the Same" ו-"Lucid Dreams" הם שניים מתוך 17 סינגלים מאלבום הבכורה של ג'וס Goodbye & Good Riddance, שבהמשך זכה בתואר הפלטינה מה-RIAA ומכר למעלה ממיליון עותקים. האלבום זכה לביקורות חיוביות, ושלושה סינגלים נוספים מתוכו נכנסו למצעד בילבורד הוט 100; שלושת הסינגלים הם "Lean Wit Me", "Wasted" ו-"Armed And Dangerous". ב-2018 חבר היגינס לראפר פיוצ'ר ויחד הוציאו את המיקסטייפ WRLD On Drugs. לאחר מכן ב-2019, הוציא ג'וס את אלבום הסולו השני שלו Death Race For Love, שהגיע למקום הראשון במצעד הבילבורד 200. באלבום נמצאים גם השירים המוכרים של ג'וס, "Robbery" ו-"Hear Me Calling".

ב-8 בדצמבר 2019, שמונה חודשים בדיוק לאחר צאת אלבום הסולו השני שלו, לקה היגינס בהתקף אפליטפטי בנמל התעופה שיקגו מידוויי. היגינס הובהל למרכז הרפואי שבאווק לון, אילינוי, ושם נקבע מותו. מותו גרם לצער רב בתעשיית המוזיקה, והורגש ברשתות החברתיות. אלבומו הראשון שיצא לאחר המוות נקרא Legends Never Die, ויצא ב-10 ביולי 2020. האלבום עצמו נכנס היישר אל המקום הראשון במצעד הבילבורד 200. כל השירים מתוך האלבום הגיעו למצעד הבילבורד הוט 100, וחמישה מהשירים אף הגיעו לעשרת המקומות הראשונים במצעד בו זמנית. האמנים היחידים הנוספים שחמישה שירים שלהם הגיעו בו זמנית לעשרת המקומות הראשונים במצעד הבילבורד הם הביטלס ודרייק. ב-10 בדצמבר 2021 יצא אלבומו הרביעי (והשני לאחר המוות) Fighting Demons<ref name=":0" />.

== ראשית חייו ==
ג'ראד אנטוני היגינס נולד ב-2 בדצמבר 1998, בשיקגו, אילינוי.<ref name=":2"></ref> הוריו התגרשו כשהיה בן שלוש,<ref name=":02"></ref> ואימו של היגינס גידלה אותו ואת אחיו הגדול לבדה.<ref></ref><ref></ref> כשהיה בן ארבע, ג'ראד למד לנגן בפסנתר, ולאחר מכן למד גם לנגן על גיטרה ותופים; בתזמורת של כיתתו בבית הספר ניגן היגינס על חצוצרה.

אימו של היגינס הייתה דתייה ושמרנית, ולכן לא הסכימה לו להאזין לשירי היפ הופ. היגינס האזין במקום זאת למוזיקת פופ ורוק, וכשהיה ילד, אהב לשחק במשחקי וידאו כגון Tony Hawk's Pro Skater ו-Guitar Hero; אותם המשחקים עזרו לו להכיר אמנים ולהקות כמו בלינק-182, בילי איידול, פאניק! אט דה דיסקו ועוד.<ref></ref><ref name="auto"></ref>

היגינס התחיל לשתות לין בגילאי 11–12, וכבר ב-2013 השתמש בזאנקס ופרקוסט. בשנה השנייה ללימודיו בתיכון, הקליט היגינס את רוב שיריו ראשונים בעזרת הטלפון הנייד שלו והעלה אותם לסאונד קלאוד.<ref name=":02" /> כמה שנים לאחר מכן, עזב היגינס את בית הספר.<ref></ref><ref name="Elevator"></ref>

== קריירה ==
=== ראשית הקריירה ===
היגינס החל לפתח את עצמו כאמן בשנתו הראשונה בתיכון. שירו הראשון נקרא "Forever", ואותו העלה ב-2015 לסאונד קלאוד תחת שם הבמה JuiceTheKidd (בעברית: ג'וס דה קיד). את שירו הראשון, כמו שאר שיריו הראשונים, הקליט בעזרת הטלפון הנייד שלו.<ref name=":03"></ref> היגינס בחר את השם JuiceTheKidd בהשראת הסרט של הראפר טופאק; ובהמשך, כשהתחיל לקחת את המוזיקה באופן רציני, שינה את שם הבמה ל-Juice WRLD (בעברית: ג'וס וורלד), משום שרצה "לשנות את העולם" בעזרת המוזיקה שלו.

השיר המקצועי הראשון שהוציא היגינס נקרא "Too Much Cash",<ref></ref> אותו הפיק ניק מירה, שנהפך למפיק הראשי של ג'וס בתחילת דרכו. את השיר היגינס פרסם במרץ 2017, ועם הזמן פרסם עוד מספר שירים שעליהם עבד. במהלך אותה התקופה, כדי לממן את שעות האולפן והפקות השירים, עבד היגינס במפעל ליצור חלקי כלי רכב, ולאחר כשבועיים התפטר ממקום עבודתו משלא היה מרוצה מהתפקיד.

ביוני 2017, הוציא היגינס את המיני-אלבום השלישי שלו (תחת שם הבמה ג'וס וורלד) JuiceWRLD 9 9 9, שכלל את הלהיט "Lucid Dreams". באותה התקופה תפס היגינס את תשומת ליבם של ראפרים ומפיקים כמו ווקה פלקה פליים וסאות'סייד. היגינס תפס גם את תשומת ליבם של הראפרים ג'י הרבו וליל ביבי; מה שהוביל לחתימתו של היגינס בלייבל Grade A שמנוהלת בין היתר גם על ידי ליל ביבי.<ref name="ChicagoReader"></ref><ref></ref><ref></ref>

=== 2017–2018: האלבום Goodbye & Good Riddance ===
ג'וס וורלד בראיון בתחנת הרדיו Hot 107.9.
בדצמבר 2017, הוציא היגינס את המיני-אלבום EP Nothings Different, מיני-אלבום בן שלושה שירים, שכלל בתוכו את השיר "All Girls Are the Same".<ref></ref> המיני-אלבום זכה לחשיפה במספר בלוגים אינטרנטים העוסקים בהיפ-הופ<ref></ref>; אחד הבלוגים היה "Lyrical Lemonade", שמנוהל על ידי קול בנט. בנט עזר להיגינס להתפרסם, ובפברואר 2018, הוציא היגינס וידאו קליפ בבימויו של קול בנט לשיר "All Girls Are the Same". הקליפ עלה לעמוד היוטיוב של " Lyrical Lemonade" וזכה לפופולריות רבה. בעקבות כך, חתם היגינס על חוזה הקלטות בחברת התקליטים אינטרסקופ רקורדס תמורת 3,000,000 דולר.<ref></ref> לשיר "All Girls Are the Same" הצטרף הראפר ליל יאכטי בביצוע רמיקס לשיר, והצצה לרמיקס פורסמה באינסטגרם; הרמיקס לא זכה לצאת בסופו של דבר. "All Girls Are the Same" זכה לשבחים ביקורתיים וקיבל את הכינוי "המוזיקה החדשה הטובה ביותר" מאתר החדשות פיצ'פורק.<ref></ref> באפריל, השיר פורסם כסינגל, ויחד עם השיר "Lucid Dreams", זכה היגינס לכניסתו הראשונה למצעד בילבורד הוט 100, כאשר "All Girls Are the Same" במקום ה-92 ו-"Lucid Dreams" במקום ה-74.<ref></ref>

ב-4 במאי, השיר "Lucid Dreams" קיבל גם הוא וידאו קליפ בבימויו של קול בנט, ויצא בערוץ היוטיוב "Lyrical Lemonade".<ref></ref> ב-11 במאי פורסם רשמית כסינגל. השיר הגיע לשיא במקום ה-2 בבילבורד הוט 100<ref></ref> והפך במהרה לאחד משירי הסטרימינג הגדולים של 2018.<ref></ref> השיר "Lucid Dreams" נחשב לשיר הפופולרי ביותר של ג'וס וורלד ומונה בספוטיפיי (נכון לנובמבר 2020) למעלה מ-1.4 מיליארד השמעות. ב-23 במאי יצא אלבום אולפן הבכורה של ג'וס וורלד, שנקרא Goodbye & Good Riddance. האלבום כולל בין היתר את השירים "All Girls Are The Same", "Lucid Dreams" וגם את השיר "Lean wit Me" שהגיע למקום ה-68 במצעד בילבורד הוט 100.<ref></ref>

ב-18 ביוני, נרצח הראפר XXXTentacion, ראפר שהיווה השפעה על ג'וס. ב-19 ביוני, הוציא ג'וס את המיני-אלבום השני שלו בשם Too Soon, והביע הוקרה לשני ראפרים שנפטרו בטרם עת, הראפר ליל פיפ והראפר XXXTentacion.<ref></ref> באותה השנה, זכה היגינס להשתתף בתוכנית "אפל מיוזיק: הבא".

ב-10 ביולי יצא השיר "Wasted", שיתוף הפעולה של ג'ס והראפר ליל עוזי ורט. השיר נכנס לאלבום Goodbye & Good Riddance, וזהו שיתוף הפעולה היחיד שעשה ג'וס באלבומו הראשון. השיר הגיע למקום ה-67 במצעד בילבורד הוט 100.<ref></ref> באותם הימים, הודיע ג'וס כי עובד על האלבום הבא שלו וכי יצא לסיבוב ההופעות הראשון שלו בשם The WRLD Domination Tour; אל הסיבוב ההופעות הצטרפו הראפרים קורדאה, ליל מוזי ובלייק.<ref></ref>

=== 2018–2019: המיקסטייפ Wrld On Drugs, האלבום Death Race For Love והמוות ===
ממוזער
ב-3 באוגוסט 2018, ג'וס וורלד התארח בשיר "No Bystanders" מתוך האלבום Astroworld של הראפר טראוויס סקוט.<ref></ref><ref></ref><ref></ref> ב-8 באוגוסט, ביצע ג'וס את הופעתו הטלוויזיונית הראשונה, בתוכנית הלילה "ג'ימי קימל לייב!".<ref></ref> בתוכנית הופיע ג'וס וביצע את השיר "Lucid Dreams". ב-15 באוקטובר, הוציא ג'וס יחד עם הראפר פיוצ'ר את שירם הראשון "Fine China" מתוך המיקסטייפ המשותף WRLD On Drugs; ב-19 באוקטובר יצא המיקסטייפ המלא.<ref></ref> ב-9 נובמבר, הוציא ג'וס את הקליפ "Armed and Dangerous", בבימויו שלו קול בנט. ב-30 בנובמבר יצא השיר "Nuketown",שיתוף פעולה בין הראפר סקי מאסק דה סלאמפ גאד וג'וס וורלד; השיר יצא במסגרת האלבום STOKELEY של סקי מאסק דה סלאמפ גאד. לקראת סוף השנה, ב-13 בדצמבר, שירו של ג'וס "Hide" נכנס לפסקול הסרט ספיידרמן: ממד העכביש, ובשיר אירח את הראפר והמפיק סיזן.<ref></ref> בנוסף בדצמבר, סקי מאסק דה סלאמפ גאד אישר כי לו ולג'וס קיים מיקסטייפ בשם Evil Twins, שתוכנן לצאת בדצמבר 2019.<ref></ref>

בפברואר 2019, יצאה ניקי מינאז' לסיבוב הופעות באירופה, שאליו היה אמור להצטרף הראפר פיוצ'ר, אך לבסוף החליף אותו ג'וס.<ref name="Nicki"></ref>
ג'וס וורלד מופיע בפסטיבל Les Ardentes
ב-13 בפברואר, הוציא ג'וס את השיר "Robbery", זהו השיר הראשון שיצא מתוך אלבום הסטודיו השני שלו. יום לאחר מכן, ב-14 בפברואר, הוציא ג'וס יחד עם קול בנט את הקליפ לשיר. את השיר השני מתוך האלבום הוציא ג'וס ב-1 במרץ, ונקרא "Hear Me Calling".
ב-8 במרץ, הוציא ג'וס וורלד את אלבום האולפן השני שלו, Death Race For Love. האלבום הגיע לראש מצעד הבילבורד 200 וכלל שיתופי פעולה עם הזמרים והראפרים יאנג ת'אג, קלאבר וברנט פאיאז. לאחר מכן ג'וס פרסם קליפים גם לשירים "Hear Me Calling" ו-"Fast" מתוך האלבום, ויצא לסיבוב הופעות לקידום האלבום (The Death Race for Love Tour). מאוחר יותר באותה השנה, ג'וס הוציא מספר שירים ושיתופי פעולה: "All Night" בשיתוף עם להקת הבנים הקוריאנית BTS, השיר "Hate Me" יחד עם הזמרת אלי גולדינג, ו-"Graduation" יחד עם המפיק בני בלנקו. באותה השנה, ב-6 ביולי, ג'וס הוציא את השיר "", זהו שיר הסולו הראשון של ג'וס שיצא מאז צאת האלבום Death Race For Love. השיר פורסם בחשבון היוטיוב ובחשבון הסאונד קלאוד של ג'וס, אך לבסוף נמחק מערוץ היוטיוב, ונשאר זמין רק בסאונדקלאוד.

ב-4 באוקטובר, יצא שירו האחרון של ג'וס בזמן שהיה חי, "Bandit", בשיתוף הפעולה יחד עם הראפר NBA YoungBoy, ווידאו קליפ בבימויו של קול בנט. קצת פחות משנה לאחר צאת האלבום STOKELEY של הראפר סקי מאסק, ב-25 באוקטובר, יצא הקליפ לשיר "Nuketown" המשותף של השניים, יחד עם וידאו קליפ בבימויו של קול בנט גם הוא. ב-21 בנובמבר, יצא ג'וס לטור האחרון שלו באוסטרליה יחד עם הראפר המקומי דה קיד לארוי וליל ג'יי. ג'וס היווה ללארוי כמנטור ובילה איתו. ב-22 בנובמבר, יצא האלבום A Love Letter to You 4 של הראפר טריפי רד. האלבום כלל שיר בשיתוף פעולה יחד עם הראפר YNW Melly וג'וס וורלד. זו הופעת האורח האחרונה של ג'וס שיצאה בזמן שהיה חי. ב-29 בנובמבר, התקיימה ההופעה האחרונה של ג'וס. ההופעה התקיימה ב-Festival Hall בעיר מלבורן שבאוסטרליה.

ב-8 בדצמבר 2019, המריא היגינס יחד עם מטוסו הפרטי משדה התעופה ואן נייס שבלוס אנג'לס, ונחת בנמל התעופה הבינלאומי מידוויי שבשיקגו. לאחר שנחת, לקה ג'ראד אנטוני היגינס בהתקף אפילפטי שנחשד מתוצאה של שימוש בסמים.<ref></ref><ref></ref> היגינס הובהל לבית החולים שב-Oak Lawn, ושם נקבע מותו. מותו של הראפר עורר כאב וצער גדול בקרב המשפחה, החברים, המעריצים ובקרב אנשים רבים מתעשיית המוזיקה הבינלאומית.

הלוויותו של היגינס נערכה ב-13 בדצמבר 2019 בהארווי, אילינוי.

ב-14 בדצמבר, היה אמור ג'וס וורלד להופיע בפסטיבל ה-Rolling Loud. אך בעקבות מותו, ב-15 בדצמבר, התקיימה הופעה בשם "Juice WRLD Death Race for Love The Final Lap" לזכרו במסגרת הפסטיבל.

=== 2020–הווה: הוצאת המוזיקה שלאחר המוות והאלבום Legends Never Die ===
שיתוף הפעולה הראשון של היגינס שיצא לאחר מותו היה ב-17 בינואר 2020, בשיר "Godzilla" מתוך אלבומו ה11 של הראפר אמינם, Music to Be Murdered By.<ref></ref> השיר הגיע למקום הראשון במצעד בילבורד הוט 100, ובמצעד הסינגלים הבריטי.<ref></ref><ref></ref> ב-22 בינואר, פורסמה הודעה על ידי משפחתו והצוות מ-Grade A בחשבון האינסטגרם של היגינס, ובה הודו למעריצים על כל התמיכה:<ref></ref>

ב-28 בפברואר, יצא האלבום PTSD של ג'י הרבו, בו התארח ג'וס בשיר "PTSD", לצד ליל עוזי ורט וצ'אנס הראפר. זהו השיר השני המשותף שיצא להיגינס וליל עוזי ורט מאז צאת השיר "Wasted".

באותה השנה, ב-13 במרץ, יצא הרמיקס של ג'וס לשיר "Suicidal", שיר של הראפר YNW Melly מתוך אלבומו Melly vs. Melvin. לאחר שבעבר הגיע השיר בגרסתו המקורית למצעד בילבורד הוט 100, הופיע שוב השיר במצעד, אך בגרסת הרמיקס, והגיע למקום ה-20.<ref></ref> כחודש לאחר מכן, ב-17 באפריל, יצא שיתוף הפעולה "No Me Ame" של הזמר והראפר אנואל AA, המפיק Rvssian וג'וס. בעזרת טכנולוגיית CGI, הופיע ג'וס כמין דמוי מלאך בוידאו קליפ המלווה לשיר. ב-23 באפריל, הוציא הצוות של ג'וס הודעה דרך חשבון האינסטגרם שלו,<ref></ref> ובה הם מודיעים כי שיר הסולו הראשון של ג'וס לאחר המוות יצא יום למחרת, בשם "Righteous".<ref></ref> יום לאחר מכן, ב-24 באפריל, יצא השיר "Righteous" יחד עם וידאו קליפ משולב אנימציה, את השיר הקליט ג'וס בסטודיו הביתי שלו שנמצא בלוס אנג'לס.<ref></ref> ב-4 במאי הודיעה אלי לוטי, בת זוגו של ג'וס, כי עתיד לצאת לג'וס אלבום בשם Outsiders. לכבוד יום ההולדת של לוטי שהתקיים ב-28 במאי. יום למחרת, יצא השיר, "Tell Me You Love Me", שיתוף הפעולה של ג'וס וטריפי רד, יחד עם וידאו קליפ בבימויו של קול בנט.
כיתוב "Legends Never Die" שהופיע באתר הרשמי של ג'וס.
לאחר שהיגינס היווה אז כמנטור לראפר דה קיד לארוי והספיק להקליט שיר יחד איתו, ב-12 ביוני יצא השיר משותף של השניים בשם "Go".<ref></ref> השיר עלה ליוטיוב יחד עם וידאו קליפ שבו מוצג הסשן שבו הקליט ג'וס את הבית שלו בשיר. ב-6 ביולי, הצוות של ג'וס חשף לראשונה בחשבון האינסטגרם של ג'וס<ref></ref> את עטיפת האלבום ושם האלבום החדש והראשון לאחר מותו, בשם Legends Never Die.<ref></ref> באותו היום, יצא השיר "Life's a Mess", שיתוף הפעולה של ג'וס והזמרת הלסי.<ref></ref> כמה ימים לאחר מכן, ב-9 ביולי, יצא השיר "Come and Go", שיתוף הפעולה של ג'וס ומרשמלו. אלבומו הראשון של ג'וס לאחר המוות, Legends Never Die, יצא ב-10 ביולי, וכולל 17 שירים ו-4 קטעי קישור (אינטרלוד). האלבום תואר על ידי הצוות של ג'וס כ"דרך הטובה ביותר להציג את המוזיקה של ג'וס ועבודתו עליה". האלבום הגיע למקום הראשון במצעד הבילבורד 200, וחמישה שירים מתוך האלבום הגיעו בו זמנית לעשרת המקומות הראשונים במצעד בילבורד הוט 100: "Come And Go" במקום השני, "Wishing Well" במקום החמישי, "Conversation" במקום השביעי, "Life’s A Mess" במקום התשיעי, ו-"Hate The Other Side", שיתוף הפעולה של ג'וס, פולו ג'י, קיד לארוי ומרשמלו במקום העשירי. ג'וס הוא האמן השלישי שהגיע להישג הזה, השניים הנוספים הם הבילטס ודרייק.

ב-6 באוגוסט, יצא השיר "Smile", שיר של ג'וס שבו מתארח הזמר דה ויקנד.<ref></ref> השיר הודלף ביוטיוב ובסאונדקלאוד לפני יותר משנה בשם "Sad".<ref></ref> ב-23 באוקטובר, אישר ליל ביבי כי האלבום הבא של ג'וס בתהליך עבודה.<ref name="SecondAlbum"></ref> ב-2 בדצמבר 2020, היגינס היה אמור לחגוג את יום הולדתו ה-22. לכבוד זה, יצא השיר "Real Shit", שיתוף פעולה יחד עם המפיק בני בלנקו.<ref></ref> ב-8 בדצמבר 2020, ביום השנה למותו של היגינס, יצא שיתוף הפעולה שלו "Reminds Me Of You", שיר שבו מתארח הראפר דה קיד לארוי.<ref></ref>

ב-15 בינואר 2021 יצא הסינגל "Bad Boy" בהשתתפות יאנג ת'אג, המלווה בוידאו קליפ האחרון שצילם ג'וס לפני מותו, שביים קול בנט.<ref></ref> ב-22 בינואר יצא השיר "Buck 50", שיר מתוך הגרסה המורחבת של האלבום Family של DJ Scheme.<ref></ref> בתכנון המקורי, השיר היה אמור לצאת ב-4 בדצמבר 2020 יחד עם שאר האלבום, אך יומיים לפני צאת האלבום DJ Scheme הוציא הודעה בחשבון הטוויטר שלו כי השיר יצא בגרסה המורחבת של האלבום.<ref></ref> את השיר הפיק DJ Scheme יחד עם קארלטון, חבר ילדות של היגינס; זה הוא השיר הראשון של היגינס בו משולב סולו גיטרה. ב-5 במרץ הוציא קלאבר את השיר "Life's A Mess II", גרסה אקוסטית לשיר המקורי "Life's A Mess"; בגרסה החדשה מתארחים קלאבר ופוסט מאלון (הלסי אינה לוקחת חלק בגרסה החדשה), ולטענת קלאבר, הגרסה האקוסטית היא הגרסה שג'וס רצה להוציא. ב-29 באפריל פורסמה רשימת המועמדים לטקס פרסי המוזיקה של בילבורד 2021<ref></ref>; היגינס זכה ל-7 מועמדויות, וביניהן: האמן המוביל, האמן הראשון במצעד הבילבורד 200, אמן הראפ הטוב ביותר ואלבום הראפ הטוב ביותר. במצעד העשור של השנים 2010-2019 שפורסם על ידי מגזין המוזיקה בילבורד<ref></ref> הגיע ג'וס למקום ה-51 ברשימת 100 השירים החמים של העשור יחד עם השיר "Lucid Dreams",<ref></ref> למקומות 57 ו-159 מצעד הבילבורד 200 יחד עם האלבומים Goodbye & Good Riddance ו-Death Race for Love בהתאמה,<ref></ref> ולמקום ה-64 במצעד 100 האמנים של העשור.<ref></ref> לכבוד ציון 3 שנים לאלבום Goodbye & Good Riddance, ב-28 במאי הוציא הלייבל שבו חתום ג'וס וורלד, גרייד איי, גרסה מחודשת לאלבום ובה תוספת של שיר חדש בשם "734" ורמיקס בהשתתפות ליל עוזי ורט לשיר "Lucid Dreams". בנוסף, עלו לערוץ היוטיוב שלו רצועות האלבום מחדש אך בתוספת של סרטון מיוחד לכל רצועה. ב-11 ביוני יצאו שני שיתופי פעולה של ג'וס, "Anti Social"<ref></ref> יחד עם הרכב ההיפ הופ האמריקאי מיגוס, ו"Can't Leave You Alone" יחד עם ההרכב מארון 5,<ref></ref> וב-20 באוגוסט יצא שיתוף הפעולה של טריפי רד וג'וס "Matt Hardy 999".<ref></ref>

ב-8 ביולי הוכרז אלבומו הרביעי של ג'וס (והשני לאחר מותו) The Party Never Ends<ref></ref>; בהכרזה נחשפה עטיפה לא רשמית לאלבום וטריילר קצר. ב-26 ביולי עלה לערוץ היוטיוב של HBO טריילר לסדרת סרטים דוקומנטריים בשם Music Box,<ref></ref> הסדרה תכלול 6 סרטים דוקומנטריים ובתוכם גם סרט דוקומנטרי על ג'וס. לאחר ציפייה רבה, ב-28 באוגוסט הוכרז כי שבוע לאחר מכן יוכרז התאריך ליציאת השיר הראשון מתוך האלבום המצופה The Party Never Ends<ref></ref>. שבוע לאחר מכן, ב-4 בספטמבר העלה ליל ביבי ציוץ כי התאריך הוא ה-17 בספטמבר,<ref></ref> אך ב-15 בספטמבר מחק ליל ביבי את הציוץ<ref></ref> וב-17 בספטמבר לא יצא השיר. ב-25 בספטמבר עלה ליל ביבי ללייב באינסטגרם וחשף כי האלבום יצא אך ורק כשהסרט התיעודי על ג'וס יצא.<ref></ref> ב-30 באוקטובר נחשף טריילר ראשון לאלבום החדש של ג'וס. הטריילר הוקרן במהלך פסטיבל הרולינג לאוד שהתקיים בניו-יורק, ובסוף הטריילר נחשף כי שם האלבום יהיה Fighting Demons. שלושה ימים לאחר מכן יצא בערוץ היוטיוב של HBO הטריילר הרשמי לסדרת הסרטים התיעודיים, לקראת סוף הטריילר הוכרז כי שם הסרט התיעודי על ג'וס יהיה "Into The Abyss" וכי הוא יצא ב-16 בדצמבר 2021.<ref></ref> ב-11 בנובמבר יצא לעמוד האינסטגרם הרשמי של ג'וס וורלד טריילר רשמי לאלבום כשברקע השיר המצופה של ג'וס - "Already Dead".<ref></ref> בסוף הטריילר נחשף גם תאריך היציאה הרשמי לאלבום - 10 בדצמבר 2021; יום למחרת יצא רשמית השיר "Already dead".<ref></ref> השיר זכה לפופולריות רבה בקרב המעריצים והגיע למקום ה-20 במצעד הבילבורד הוט 100.<ref></ref> ב-12 בנובמבר הסרט התיעודי של ג’וס הוקרן בהצגת בכורה עולמית במהלך פסטיבל "איי-אף-אָיי" שהתקיים בין ה-10 בנובמבר ל-14 בנובמבר. הסרט בוים על ידי טומי אוליבר ויחקור את מפעל חייו של כוכב ההיפ הצעיר.<ref></ref> בסרט יופיעו בין היתר האנשים המרכזיים שהיו קשורים לחיים ולקריירה של ג'וס כמו: קול בנט, טריפי רד, פולו ג'י, היט-בוי, רקס, בני בלנקו, ג'י הרבו, דה קיד לארוי, ליל ביבי ועוד. ב-20 בנובמבר העלה ליל ביבי את הציוץ: "After we Fighting demons, we party", ציוץ שמאשר כי האלבום The party Never ends לא נגנז אלא נדחה בעקבות יציאת הסרט התיעודי. כחמישה ימים לאחר מכן, ב-25 בנובמבר, יצאה בעמוד 999.club הכרזה על Juice WRLD Day,<ref></ref> יום שיחול ב-9 בדצמבר (יום אחרי יום ציון השנתיים למותו של ג'וס) ובו יתקיים אירוע לזכרו של ג'וס. האירוע עתיד להתקיים בשיקגו ובאירוע תתקיים האזנה מוקדמת לאלבום החדש, הצצה מיוחדת לסרט התיעודי, הופעות אורח ועוד.

לכבוד יום ההולדת ה-23 של ג'וס, ב-2 בדצמבר 2021 הורכז על יציאתו של הסינגל השני מתוך האלבום Fighting Demons,<ref></ref> השיר "Wandered To LA" שבו יתארח הזמר ג'סטין ביבר, ובנוסף, יצא הטריילר הסופי והרשמי לסרט התיעודי על ג'וס.<ref></ref> יום לאחר מכן, ב-3 בדצמבר 2021 יצא השיר "Wandered To LA" יחד עם ג'סטין ביבר.<ref></ref> ב-10 בדצמבר יצא אלבומו הרביעי (והשני לאחר המוות) Fighting Demons<ref name=":0"></ref> יחד עם קליפ לשיר "Burn".<ref></ref> ב-16 בדצמבר עלה לרשת הסטרימינג HBO MAX הסרט התיעודי על ג׳וס תחת השם "Juice WRLD: Into The Abyss".<ref></ref> ב-2 בפברואר התווספו 2 שירים לגרסה המורחבת של האלבום - "Go hard 2.0" (גרסה נוספת לשיר "Go hard" הכוללת גם את הבית השני בשיר), והשיר "Cigarettes"<ref></ref>. בנוסף, ב-18 במרץ התווספו לאלבום: השיר המצופה של ג׳וס - "Sometimes" (שהקלטתו הופיעה בסרטו של ג׳וס), ושני השירים שכבר הוציא ג׳וס ב-2018 - "Legends" ו-"Rich And Blind"<ref></ref>.

ב-14 באוקטובר יצא שיר שיתוף הפעולה של הדי ג'יי והמפיק מרשמלו יחד עם ג'וס - "Bye Bye"; בנוסף יצא גם וידאו קליפ לשיר<ref></ref>. את השיר הציג לראשונה ג'וס בלייב באינסטגרם שהתקיים ב-27 בפברואר 2019<ref></ref>, ההצצה לשיר מתוך הלייב של ג'וס עלתה לעמוד הטיקטוק של מרשמלו<ref></ref>. בנוסף, מרשמלו פרסם בעמוד הטיקטוק שלו סרטון יחד עם ג׳וס מיום ההקלטה של השיר "Bye Bye"<ref></ref>, יום שבו הקליטו 7 שירים נוספים; בפוסט באינסטגרם הוסיף מרשמלו כי הוא "לא יכול כבר לחכות שהעולם ישמע את המוזיקה שהכינו יחד"<ref></ref>.

== אמנותיות ==
=== השפעות וסגנון ווקאלי ומוזיקלי ===
[[קניה וסט, אחד מהאמנים שהיוו השפעה על ג'וס וורלד]]
היגינס סיפר כי ההשפעות המוזיקליות שלו רחבות, החל ממוזיקת היפ הופ ועד מוזיקת רוק. האמנים המרכזיים שהשפיעו על היגינס בין היתר הם: טראוויס סקוט,<ref></ref> צ'יף קיף,<ref></ref> קניה וסט<ref></ref> וזמר הרוק האנגלי בילי איידול.<ref></ref> ג'וס וורלד שייך לשורת האמנים שמדברים על הרגשות שלהם בגילוי לב בשירי האימו ראפ, סצנה שקיבלה השראה מהאלבום 808s & Heartbreak של קנייה וסט. מייקל סאפונרה, כתב המגזין בילבורד תיאר: "אם קניה וסט והשפעות האלבום 808s & Heartbreak היו עץ, ג'וס וורלד היה ענף הצומח מהעץ ומצמיח עלים ופרחים באמצעות השפעותיו האומנותיות". בראיון ל-All Def Music סיפר היגינס כי השיר "Street Lights" גרם לו להיות עצוב אפילו שבקושי היה לו על מה. השפעות נוספות על היגינס הם וו טאנג קלאן, פיוצ'ר, Quietdrive, פול אאוט בוי, בלאק סבאת', The Starting Line, הקרנבריז, The City Drive, טופאק שאקור, אמינם, קיד קאדי ו-Escape the Fate.<ref></ref>

המוזיקה של היגינס סומנה כשילוב של ז'אנר האימו יחד עם ז'אנר הרוק המתמקד במוזיקת שמדברת על לב שבור.<ref></ref> ב-2018 ספוטיפיי הכתירה את ז'אנר האימו ראפ כז'אנר הצומח ביותר, ז'אנר שבו היגינס זכה להצלחה רבה. אחת הסיבות לכך היא שיתוף הפעולה של היגינס יחד ברנדון יורי, סולן להקת פאניק! אט דה דיסקו. היגינס הגדיר את תווית האימו כתווית שלילית וחיובית כאחד, הוא הרגיש שמוזיקה צריכה להיות לפעמים מעט חשוכה כדי לשקף את שקיפת העולם שלו שהעולם אינו באמת מקום מאושר תמיד.

היגינס סיפר כי השיר "Lucid Dreams" הוא השיר היחיד מתוך האלבום Goodbye & Good Riddance שאותו הוא כתב; שאר השירים מתוך האלבום נוצרו באלתור (פריסטייל). במקום לכתוב את השירים, בסטודיו, היגינס היה מתיישב או עומד לצד המיקרופון בעוד הביט מושמע באוזניות ופשוט מאלתר את השירים בטכניקת הפריסטייל. כאשר היה כותב, בדרך כלל היה קודם שומע את הביט ומיד מתחיל לגבש רעיון.

=== נושאי שיריו ===
היגינס הבין את ערך המעמד שלו כאחד מאמני הסאונדקלאוד העכשויים והאחדים שביכולתם ליצור בלדת נשמה ולשלב באותה הפעימה גם מוזיקת ראפ והיפ הופ קלאסית. השירים המצליחים ביותר שלו מבטאים יצירות מלודיות (בהשראת ז'אנר האימו) המציגות את מיומנות הכתיבה ואלתור השירים שלו. היגינס טען שבשירים שלו הוא מדבר על דברים שאנשים חושבים ומרגישים אך חוששים לדבר עליהם, כמו להיות פגיע ונפגע. היגינס הציע בשיריו מילים הנוגעים בשיברון לב ורגשות מפוצלים, ואף על פי שלא היה פורץ דרך בתחום, גישתו המוזיקלית סיפקה תחשות היכרות שאליה יכלו להתחבר מתבגרים שבורי לב. היגינס טען כי לרוב כתב רק מניסיון אישי, ומצא כוח בכאביו ובפגיעותיו.

== תדמית ציבורית ==
=== הכרה והישגים ===
קריירתו של היגינס זכתה לשבחים מאמנים רבים<ref></ref> כגון: אמינם, דרייק, מרשמלו, ברנדון יורי, יאנג ט'אג, אלי גולדינג, רודי ריץ', ליל דיקי, ליל נאס X, ליל יאכטי וליל ביבי.

במהלך הקריירה זכה ג'וס וורלד במספר פרסים, הבולטים מביניהם: זכייה בתור האמן החדש המוביל בפרס המוזיקה של בילבורד 2019<ref></ref> וזכייה בתור אמן הראפ/היפ הופ המועדף בפרס המוזיקה האמריקאית 2020.<ref></ref> ג'וס הוא האמן השלישי שחמישה שירים מתוך אלבומו הגיעו בו זמנית לעשרת המקומות הראשונים במצעד הבילבורד הוט 100, השניים הנוספים הם הבילטס ודרייק.<ref></ref> Legends Never Die, אלבומו הראשון של היגינס לאחר מותו, הוא האלבום עם מספר המכירות הגדול ביותר בשבוע הראשון מזה 24 שנה בקטגוריית אלבומים שיצאו לאחר מות האמן; בשבוע הראשון לצאתו נמכרו כ-497,000 עותקים.<ref></ref>

=== פילנתרופיה ===
בנובמבר 2019 חבר היגינס למקדונלד'ס<ref></ref>; במסגרת שיתוף הפעולה היגינס הופיע בחינם בעיר ילדותו, שיקגו, ויחד עם Genius<ref></ref> גייסו כסף לארגון 100 Black Men of Chicago, ארגון ומסגרת חינוכית שמטרתו לשפר את איכות החיים והחינוך של אפרו-אמריקאים בשיקגו.<ref></ref> היגינס סיפר כי בילדותו נהג גם הוא לבלות במסגרת החינוכית של 100 Black Men of Chicago, ולכן בחר לתרום לארגון:

בסופו של דבר גויסו ונתרמו 20,000 דולר עבור הארגון.

==== עמותת Live Free 999 ====
עמותת Live Free 999 הוקמה על ידי כרמלה וואלס, אימו של היגינס, לאחר מותו.<ref></ref> מטרת העמותה היא לתמוך בתוכניות המספקות אפיקים חיובים לטיפול באתגרים בתחום בריאות הנפש אצל בני האדם והתמכרויות. העמותה עושה זאת באמצעות תרומות כספים ושותפויות. מעבר לתמיכה הכספית, העמותה מסמנת לעצמה מטרה שימשך השיח סביב בריאות הנפש והתמכרויות ובכך לעזור לאנשים המתמודדים עם הבעיות. כרמלה קיבלה השראה לשם העמותה לאחר שמצאה תמונה ישנה של היגינס כשהוא לובש ז'קט ג'ינס שעליו כתב "Live Free".<ref></ref> בסמוך ליציאת אלבומו הראשון של היגינס לאחר מותו, Legends Never Die, נמכרו חולצות בשיתוף פעולה יחד עם Lyrical Lemonade כאשר כל ההכנסות הועברו לתרומה. ב-6 באוקטובר 2020 תרמה העמותה מספר כלי נגינה לבית הספר בו למד היגינס.<ref></ref>

== חיים אישיים ==
להיגינס היסטוריה ארוכה בשימוש בסמים. היגינס החל לצרוך סמים עוד בגיל צעיר, וכשגדל, דיבר על הנושא והחוויות בגילוי לב.<ref></ref><ref></ref> אימו של היגינס, כרמלה וואלס, חשפה כי התמודד גם עם חרדה ודיכאון בנוסף למאבקו בהתמכרות לסמים.<ref></ref>

ג'ראד אנטוני היגינס התגורר בלוס אנג'לס יחד עם אלי לוטי החברה שלו, באזור זמן המוות שלו. השניים חשפו את הזוגיות שלהם בנובמבר 2018 דרך האינסטגרם.<ref></ref>

== דיסקוגרפיה ==

==הופעות==
===סיבובי הופעות===
* 2018: The WRLD Domination Tour<ref></ref>
*2019: The Nicki Wrld Tour<small> (ביחד עם ניקי מינאז')</small>
* 2019: The Death Race for Love Tour<small> (ביחד עם סקי מאסק דה סלאמפ גאד)</small>
== פרסים ומועמדויות ==
=== פרס המוזיקה האמריקאית ===
{| class="wikitable"
|+
!שנה
!פרס
!עבודה מועמדת
!תוצאה
|-
|2020
|אמן הראפ/היפ הופ המועדף
|ג'וס וורלד
|<ref></ref>
|}

=== פרסי ה-BET ===
{| class="wikitable"
|+
!שנה
!פרס
!עבודה מועמדת
!תוצאה
|-
|2019
|האמן החדש הטוב ביותר
|ג'וס וורלד
|<ref></ref>
|}

=== פרסי ההיפ הופ של ה-BET ===
{| class="wikitable"
|+
!שנה
!פרס
!עבודה מועמדת
!תוצאה
|-
|2019
|אמן ההיפ הופ החדש הטוב ביותר
|ג'וס וורלד
|<ref></ref>
|}

=== פרס המוזיקה של בילבורד ===
{| class="wikitable"
!שנה
!פרס
!עבודה מועמדת
!תוצאה
|-
| rowspan="6" |2019<ref></ref>
|פרס המוזיקה של בילבורד לאמן החדש המוביל
| rowspan="3" |ג'וס וורלד
|
|-
|פרס המוזיקה של בילבורד לשיר ההוט 100 המוביל
|
|-
|פרס המוזיקה של בילבורד לאמן הראפ המוביל
|
|-
|שיר הסטרימינג המוביל (אודיו)
| rowspan="3" |"Lucid Dreams"
|
|-
|שיר הסטרימינג המוביל (וידאו)
|
|-
|שיר הראפ המוביל
|
|-
| rowspan="2" |2020<ref></ref>
|אלבום הראפ המוביל
|Death Race for Love
|
|-
|אמן הראפ המוביל
|ג'וס וורלד
|
|-
| rowspan="7" |2021<ref></ref>
|האמן המוביל
| rowspan="5" |ג'וס וורלד
|
|-
|הזמר המוביל
|
|-
|אמן הבילבורד 200 המוביל
|
|-
|אמן הראפ המוביל
|
|-
|זמר הראפ המוביל
|
|-
|אלבום הבילבורד 200 המוביל
| rowspan="2" |Legends Never Die
|
|-
|אלבום הראפ המוביל
|
|-
| rowspan="3" |2022<ref></ref>
|אמן הבילבורד 200 המוביל
| rowspan="3" |ג'וס וורלד
|
|-
|אמן הראפ המוביל
|
|-
|זמר הראפ המוביל
|
|}

=== פרסי המוזיקה של iHeartRadio ===
{| class="wikitable"
|+
!שנה
!פרס
!עבודה מועמדת
!תוצאה
|-
|2020
|אלבום ההיפ-הופ של השנה
|Death Race for Love
|<ref></ref>
|}

=== פרסי הווידאו-קליפים של MTV ===
{| class="wikitable"
|+
!שנה
!פרס
!עבודה מועמדת
!תוצאה
|-
|2018
|שיר הקיץ הטוב ביותר
|"Lucid Dreams"
|
|-
| rowspan="2" |2020<ref></ref>
|קליפ השנה
| rowspan="2" |"Godzilla" <small>(יחד עם אמינם)</small>
|
|-
|קליפ ההיפ-הופ הטוב ביותר
|
|}

== קישורים חיצוניים ==

* 

* 

== הערות שוליים ==

קטגוריה:ראפרים אמריקאים
קטגוריה:אמני אינטרסקופ רקורדס
קטגוריה:זמרים אמריקאים
קטגוריה:פזמונאים אמריקאים
קטגוריה:זוכי פרס המוזיקה האמריקאית
קטגוריה:זוכי פרס המוזיקה של בילבורד
קטגוריה:אמריקאים שנולדו ב-1998
קטגוריה:אמריקאים שנפטרו ב-2019